
EDITORYAL 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


ayan 


Marcos sadto kag subong: 
papet, pasista kag paantus sa pungsod 


asyado ka athag sa pumuluyong Pilipino nga si Ferdinand Marcos 
Jr, ang subong nga hepe sang papet nga estado, ang wala sang ki- 
nalain sa iya amay nga sadto isa ka diktadur: pareho sila papet, pa- 
sista, korap kag paantus, kag wala sang pag-ulikid sa kaayuhan sang pumulu- 


yong gutom kag naga-antus. 


Ang mga kabangdanan nga ini 
ang nag-isa kag nagtulod sa sa pu- 
muluyo nga mag-alsa sa EDSA ma- 
sobra tatlo kag tunga na ka dekada 
ang nakaligad. Ini man ang naghug- 
pong sa ila subong nga magbato pa- 
ra isulong kag ipakigbato ang ila 
mga kinamatarung kag kaayuhan, 
kag ang ila handum para sa matuod 
nga pungsodnon nga kahilwayan kag 
demokrasya. pareho sang amay nga 
diktadur, ginagamit ni Marcos Jr. 
ang pinakadunot kag pagpangtorse 
nga mga pamaagi sang nagahari nga 
sahi sa pagpadalagan nga napun-an 
sa krisis nga sistemang mala-kolon- 
yal kag malapyudal sa Pilipinas. 


Sunud-sunuran si Marcos Jr. sa 
mga dumuluong nga gahum kag wa- 
la sang bisan gamay nga dungog sa 
ginahimo nga pagsungka sang inde- 
pendensia kag kasiguruhan sang 
pungsod sa mga dumuluong nga ga- 
hum, ilabi na sa US kag China. 

Mga patakaran nga neoliberal 
nga ginsuguran sang iya amay sad- 
tong dekada 1970, ang ginapatu- 
man subong ni Marcos Jr. Ginaduso 
niya ang todo-larga nga liberalisa- 
syon sa pagpangapital kag importa- 
syon sa ngalan sang “lubos nga 
pagbukas sang pwertahan”. Gina- 
hatag tanan nga pabor kag pasalig 
sa dumuluong nga dalagko nga ka- 
pitalista, ilabi na ang 
manubo nga sweldo 
sa mga mamumugon 

kag indi pagsukot sang buhis. Gin- 
tugyan man sa mga dumuluong ka- 
pitalista ang lubos nga kahilwayan 
nga angkonon ang duta sang mga 
mangunguma kag tumandok nga 
pumuluyo, kag kawaton ang mang- 
gad sa mga bukid, suba kag dagat. 
Pila ka dekada na nga ginawa- 
sak sang mga patakaran nga ini ang 
palangabuhian sang mga pumuluyo, 
ang lokal nga produksyon kag eko- 
nomiya sang Pilipinas. Sa ngalan 
sang liberalisasyon sa importasyon, 
ginapasugtan nga magtumpok ang 
mga dumuluong nga produkto sa 
pungsod kag tampukan ang lokal 
nga produksyon, ilabi na sa agrikul- 
tura. Halos indi na makaginhawa 
ang masang mangunguma tungod 
sa kadamuon sang imported nga 
bugas, nagkalain-lain nga utan, si- 
buyas, ahos, kag bisan asin. Sa 
ngalan sang deregulasyon, ginaha- 
tagan ligwa ang mga burges 
komprador nga dalagko nga komer- 
syante, kag importer kag is- 
magler (nga kalabanan 
pareho nga mga ta- 


wo ukon pamilya 
lang man sa giha- 
pon) agud sobra- 


sobra nga patungan 
ang presyo sang mga 
balaklon. 

Sa nagligad ha- 
los apat nga dekada, 
padayon nga nadu- 
not kag ilabi nga at- 
rasado ang produk- 
syon sa pilipinas kag 
ilabi nga ginlupog 
ang ekonomiya sang 
pungsod. Ginapagwa 


nga “kauswagan” ang dumuluong 
nga pagpangapital sa mga “export 
processing zone” bisan wala naman 
ini nagapasanyog sa lokal nga eko- 
nomiya. Agud tabunan ang perma- 
nente nga kakulangan sang kwarta 
tungod sa indi alalangay nga dumu- 
luong nga baligyaanay, ilabi nga 
nagsandig ang pungsod sa dumulu- 
ong nga pagpangutang kag pagpa- 
dala sang mga Pilipino nga mamu- 
mugon sa tabok dagat nga amo ang 
tagadala sang dolyar sa pungsod. 
Tuig-tuig, isa sa apat ka bahin sang 
badyet sang pungsod ang nagakad- 
to sa pagbayad-utang, nga indi na- 
man mapuslan sang pumuluyo. 

Pareho sang sayop nga prayori- 
dad sang iya amay kag sang mga 
nagsunod nga reaksyunaryo nga 
gobyerno, masyado ka kulang ang 
gintigana nga badyet ni Marcos Jr. 
sa ikaayong lawas, edukasyon kag 
iban pa nga serbisyo pangkatiling- 
ban. Sa pihak nga bahin, nagadako 
naman nga nagadako ang pondo nga 
ginagasto sa Armed Forces of the 
Philippines (AFP) para magbakal 
sang mga helikopter kag eroplanong 
pang-gyera, amuman sang mga 
bomba, bala kag iban pa nga kaga- 
mitan pang-gyera nga gamiton agud 
punggan, hadlukon kag tapnaon ang 
pagbato sang pumuluyo. 

Ang daklarasyon ni Marcos Jr. 

Ang Ang Bayan ginabantala sa 
lenggwahe nga Pilipino, Bisaya, Iloco, 
Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginaganyat ang mga bumalasa nga 
magpaabot sang mga pagsaway kag 
rekomendasyon sa pagpauswag sang 


aton nga pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 


z) ang.bayan@cpp.ph 


nga “abyan sang tanan” sa kama- 
tuoran patakaran sang pagpaulipon 
sa tanan. Sa kongkreto, kasan-o lang 
nagsugot siya sa plano sang gobyer- 
no kag militar sang US nga magtukod 
sang dugang nga lima pa ka base mi- 
litar sa sulod sang mga kampo mili- 
tar sang AFP sa Cagayan, Isabela 
kag Palawan. Plano sang US nga ga- 
miton ang mga ini para mag-istasyon 
sang mga tropa kag magpwesto sang 
mga misayl nga igataya sa China. 
Nagsugot man si Marcos sa gina- 
hambal kuno nga pagbinuligay sa 
pagpatrolya sang mga barko pang- 
gyera sang US kag mga pwersa sang 
AFP. ang mga tikang nga ini ang ka- 
bahin sang estratehiya militar sang 
US nga gamiton ang Pilipinas, pati 
na ang Japan, South Korea, Taiwan, 
kag iban pa nga pungsod, nga lunsa- 
ran agud magamit sa pagpanulsol 
sang gyera sa China, pareho sang 
ginhimo sini nga paggamit sa Ukrai- 
ne agud gerahon ang Rusya. 

Apang, daw tuod si Marcos nga 
wala sang may ginhimo sa atubang 
sang padayon nga paggamit sang 
China sa pito ka pasilidad militar 
nga kadam-an gintukod sini sa sulod 
sang teritoryo pandagat sang Pilipi- 
nas. Mas lala pa, gin-imbitahan ni 
Marcos ang Chinese Construction 
and Communication Corporation, 
isa ka kompaniya nga ginapanag-i- 

yahan sang gobyerno sang China 
nga bantog sa pagpanuhol kag ko- 
rapsyon. Kabahin ini sa mga kom- 
paniyang imbolbado sa malaparan 
nga pagpang-guba sa dagat sang 
Pilipinas. Gina-engganyo ni Marcos 
nga pasangkaron ang operasyon 
sang kompaniya nga ini sa pilipinas, 
kabaylo sang dugang nga pautang 
halin sa China. Pareho sadtong pa- 
nahon sang diktadurang Marcos, 
makasuluka na subong ang baho 
sang korapsyon. Luwas sa pagbaton 
sang suhol sa mga dumuluong nga 
kompaniya, nabuyagyag man ka- 
san-o lang nga imbolbado man si 
Marcos jr. sa dalagko nga ismag- 
ling, nga ang iban kilala nga pamil- 
ya sang asawa nga si Liza Araneta. 
ginapadali man ni Marcos ang pag- 
dihon sang Maharlika Investment 
Fund para makamol ang ginatos ka 
bilyon nga pondo sang gobyerno 
kag ibutang sa mga ginapaburan 
niya nga mga negosyo. 

samtang ilabi nga nagasingki ang 
pagkapapet ni Marcos Jr., ang ko- 
rapsyon kag pagpa-antus sa pung- 
sod, ilabi man nga nagapintas kag 
nagadalom ang brutalidad sang gye- 
ra sang reaksyunaryong estado ba- 
tok sa pumuluyo. Sa duso man sang 
amu nga imperyalistang US, naga- 
pintas ang ginapatuman nga kam- 
panya sang AFP kag Philippine Na- 
tional police (PNP) sa pagtapna sa 
pumuluyo. Pareho kapintas sadto sa 
laye militar ni Marcos ang pampuliti- 
ka nga pagpangsumpo kag kontra- 
insurhensya subong. Lapnagon kag 
wala untat nga pagtapak sa mga 
tawhanong kinamatarung kag inter- 
nasyunal nga makitawhanong laye. 

Pareho sa idalom ni Marcos Sr., 
nalumos sa lunang kag pag-antus 
ang masang mamumugon, mangu- 
nguma kag bug-os nga pumuluyo sa 
idalom ni marcos Jr., samtang naga- 
langoy naman sa luho kag manggad 
ang mga asendero, dalagko nga bur- 
gesya komprador kag dumuluong 
nga dalagko nga kapitalista. Sa atu- 
bang sang ginaantos nila nga pag- 
pamigos kag pagpanghimulos, maat- 
hag nga wala sang iban nga banas 
para sa pumuluyo kundi ang banas 
sang rebolusyonaryo nga pagbato. W 

Pagsaulog kag paghanas sang BHB, 
ginlunsar sa Western Samar 


SN pihak sang pasista nga mga atake sang Armed Forces of the Philip- 
pines (AFP) kag nakapokus nga operasyon militar sa mga banwa sang 
Samar, padayon nga nagmadinalag-on ang mga yunit sang hukbo sa pro- 
binsya. Nakalunsar ang BHB sang mga pagsaulog kag iban pa nga aktibidad 


sadtong ulihi nga kwarto sang 2022. 


Sadtong Disyembre 25, 2022, 
nag-ululupod ang mga Pulang ha- 
ngaway sang BHB kag mga katapo 
sang rebolusyonaryong organisa- 
syon masa para saulogon ang ani- 
bersaryo sang Partido kag pasi- 
dunggan ang mga rebolusyonar- 
yong martir. Nangin sentro sang 
programa ang pagdumdom sa mga 
dungganon nga kadalag-an sang 
Partido sa isla sa nagligad nga tuig. 

Ginkilala sa pagtipon-tipon ang 
pagkabaganihan sang Dolores 22, 
ni Joel Arceo (Ka Divino) kag iban 
pa. Nagpatigayon man sang mali- 
nong nga 21-gun salute bilang pag- 
hatag sang pinakamataas nga pasi- 
dungog kay Kaupod Jose maria Si- 
son. 


Paghanas militar 

Sadtong ulihi nga semana sang 
Oktobre 2022, ginlunsar sang BHB- 
Western Samar agud pakusgon ang 
ikasarang sang mga Pulang hanga- 
way sa hugot nga pagsunod sa ku- 


mand, nagkalain-lain nga porma- 
syon kag maniobra pangkombat kag 
depensa, kag iban pa. 

Isa sa mga tumalambong sa 
paghanas ang bag-o rekrut nga si 
Ka Rain, 20 anyos, kag katapo sang 
Kabataan Makabayan sa ila nga 
baryo. Ginpataas sang paghanas 
ang iya kompyansa agud mag-uyat 
sang armas kag magbato sa kaa- 
Way. 

Nangin madinalag-on ang pag- 
hanas sa pihak sang malain nga ka- 
himtangan sa panahon. Balon sang 
mga hangaway ang ila mga tinun- 
an sa pagpatuman sang ila nga hili- 
kuton. Pahayag ni Ka Pander nga 
amo ang puno nga tighanas, “Da- 
pat kita nga mga Pulang hangaway 
permi nga uhaw sa mga pagtuon 
kag paghanas tungod sini nag-us- 
wag ang aton nga mga ikasarang 
kag rebolusyonaryong diwa para sa 
mas sobra pa nga amot sa kahubla- 
gan nga magahilway sa pumulu- 
yong Pilipino." [29] 


Pulis sa Southern Panay, ginhan-usan sang BHB 


GINBALITA SANG Bagong Hukbong Bayan (BHB)-Southern Panay ang mga 
armadong aksyon nga ginlunsar sini sa nagligad nga bulan batok sa salot nga 
mga pwersa sang pulis kag militar sa sur nga bahin sang isla. 

Ginpalukpan sang yunit sang BHB ang detatsment sang 2nd Platoon, 1st 
Iloilo Mobile Company sang pulis sa Barangay Mayang, Tubungan, Iloilo sad- 
tong Pebrero 1. Bag-o sini, ginpalukpan sang hangaway sang banwa ang de- 
tatsment sang CAFGU sa Barangay Tubudan, San Remegio, Antique sadtong 


Enero 28. 


Samtang, sadtong Disyembre 11, 2022, gin-ambus sang BHB ang gin-isa 
nga pwersa sang San Remegio Municipal Police Station kag Antique Mobile 
Force nga naga-operasyon sa Barangay Aningalan, San Remegio, Antique. 


Duha ka police ang napilasan sa ambus. 


Sa isla sang Negros, nahalitan sang BHB-Southwest negros ang mga sul- 
dado sang 15th IB sa isa ka engkwentro sa Sityo Malipayon, Barangay San 
Jose, Sipalay City sadtong Enero 18. Tatlo ang kumpirmado nga napatay sa 


15th IB samtang pito ang pilason. 


ginpalupkan naman sang BHB-north Negros ang detatsment sang CAFGU 
sa Barangay Bandila, Toboso, negros occidental sang Enero 31. 

Plano nga ehersisyo mili- 
tar sang US kag Pilipinas 
sa Ilocos, ginkondena 


GINKONDENA SANG National 
Democratic Front-Ilocos ang 
plano nga maglunsar sang ika- 
38 nga Balikatan Exercise sang 
mga suldado nga Pilipino kag 
Amerikano sa Ilocos Norte sa 
palaabuton nga Abril 24-27. 
Nakatalana ini nga tambungan 
sang 16,000 nga suldado, base 
sa pasiuna nga balita. 

Suno sa NDF-Ilocos, ikadu- 
ha nga ehersisyo militar na ini 
nga igalunsar sa Ilocos norte. 
Una nga gintigayon ang gin-isa 
nga paghanas sang Philippine 
marines kag US marines sa 
Currimao kag laoag City sad- 
tong Hunyo 2022. 

Sa pahayag ni Col. Michael 
Logico, nagapamuno sa nasam- 
bit nga ehersisyo militar, gin- 
talana sini ang Barangay Ba- 
yog, Burgos bilang “operational 
area” sa pagahimuon nga 
ehersisyon. Ang baybayon sang 
Bayog ang magamit bilang 
coastal air defense site. Diri 
man tigayunon ang live fire 
exercises agud tilawan ang mga 
bag-o nga kagamitan pang- 
gyera sang US. 

Panindugan sang NDF-I- 
locos, ibutang sini sa piligro 
ang pumuluyong Ilocano kag 
magalapas sa soberanya sang 
Pilipinas. Nagpahanumdom 
man sila sa perwesyo nga ma- 
hatag sang ehersisyo sa kinai- 
yahan kabahin ang posible nga 
pagkaguba sang mga coral reef 
sa mga dagat sang lugar. Du- 
gang pa, ibutang sa kadilika- 
dohan sang live fire exercise 
ang mga komunidad sang mga 
mangingisda kag mangungu- 
ma. 

Ang US-RP Balikatan 
Exercises ang nabalay sa indi 
patas nga Mutual Defense Tre- 
aty kag Visiting Forces Agree- 
ment. dugang sa Ilocos Norte, 
may mga bahin ini nga ilunsar 
sa Fuga, Calayan kag Batanes. 

[ ndi mabatyagan sang pumuluyo, ilabi na sang mga pigado, ang ginapabu- 
gal ni Ferdinand Marcos Jr. nga 7.6% nga pagtaas sadtong 2022 sang 
gross domestic product (GDP o lokal nga produksyon) saang Pilipinas. Base sa 
grupo nga kadamay, “layo sa sulok-sulok” sang pigado nga Pilipino ang gina- 
saulog nga “pag-uswag” ni Marcos Jr. Wala sila nagasalig nga masabat sang 
“byahero nga presidente” ang nagaraguok nila nga tiyan. 


Ginatawag sang mga pigado 
ang paghari ni Marcos Jr bilang 
“gutom era”. Base mismo sa 
estsdistika sang estado, nagdako 
padulong 20 milyon (nadugangan 
sang 2.3 milyon) ang pigado sad- 
tong 2022. Pinakamadamo ang na- 
ga-antus sang gutom halin Oktobre 
kag Disyembre sadtong nagligad 
nga tuig tungod sa nagataas nga 
presyo sang mga balaklon. 

“Flash in tha pan” ukon isa ka 
bagay nga madasig lang mag-agi 
kag indi na maliwat ang tawag sang 
ibon Foundation sa ginapabugal nga 
pag-uswag sang GDP. “Rebound” o 
bwelo lang ini halin sa mabaskog 
nga paghagmak sang ekonomiya 
nga tungod sa hugot nga lockdown 
sa panahon sang pandemya. Sigu- 
rado nga may yara sang mataas nga 
pagbagsak subong nga tuig, base sa 
institusyon. 

Gina-into lamang sang gobyer- 
no ang publiko kaangot sa pag-us- 
wag, base sa Ibon. Gusto lamang 
sini ibida ang kuno “maayo nga 
pagtimon” ni Marcos Jr. sa ekono- 
miya. Sa aktwal, indi ini magadugay 
tungod nalab-ot na ang “pag-taas” 
halin sa makasaysayan nga 9.5% 
nga paghagmak sang lokal nga pro- 
duksyon sadtong 2020. “Magabalik 
na ini (ekonomiya) sa daan nga 
padron sang mahinay nga pagtaas 
bag-o ang pandemya.” 

Sa kamatuoran, nagsugod na 
ang paghinay sa ikaapat nga kwarto 
sang 2022 kung sa diin nagtaas sang 
7.2% ang ekonomiya, pinakamahinay 
sa bilog nga 2022. Ang ginapabugal 
nga “revenge spending” o pagtaas 
sang gasto sang pamilya (household 
consumption) ang nag-gamay na 
halin sang ikaduha nga kwarto sang 
tuig. Wala sang bwelo ang pag-gas- 
to bisan pa sadtong Paskwa. 

Samtang, ikatatlo nga tuig na 
nga hagmak ang produksyon sa 
agrikultura. Base mismo sa datus 
sang estado, negatibo o yara sa 
-0.196 nga pagbag-o sa lokal 


nga agrikultura sadtong 2022. === 


Bag-o sini, nagkitid ang pro- 
duksyon sa sektor sang -1.7% 
(2021) kag -1.2% (2020). Bisan sad- 
tong 2019, indi signipikante ang 
pagbag-o sa agrikultura (0.3%). Sa 
pasunod nga tatlo ka tuig, hagmak 
ang pananom kag pangisda. May 
gamay nga pagtaas sa produksyon 
sang livestock (1.996)pero kulang ini 
agud batakon ang tantos sang pag- 
uswag sa bug-os nga sektor. 


Indi solusyon sa krisis 

Indi maresolba ang pangmala- 
wigon nga krisis sa ekonomya sang 
Pilipinas paagi sa Philippine Deve- 
lopment Plan (PDP) 2023-2028, ang 
programa sa ekonomiya ni Ferdi- 
nand Marcos Jr. Gintawag sang 
Ibon ang plano nga “karaan na” ang 
balayon sini. 

Ang PDP nga ini, base sa insti- 
tusyon, ang pangsiyam na sa mga 
“programa pangkauswagan” halin 
sa panahon sang diktaduryang 
Marcos. Halin sang una tubtob su- 
bong, nakatum-ok ang mga progra- 
ma nga ini sa pagpatuman sang mga 
reporma para sa “hilway nga balig- 
yaanay”. Ang gusto lamang sini 
ihambal nga magapadayon ang na- 
kabase-sa-eksport nga produksyon 
samtang nagasala ang reaksyunar- 
yong estado nga maka-engganyo 
sang dumuluong nga pangopital. 

Ginpahayag sang Ibon ang da- 
tus sang estado nga nagahambal 
nga nagdako ang bahin sang pro- 
duksyon pang-eksport halin 1696 
sang GDP sadtong dekada 1980 pa- 
dulong 40946 sadtong dekada 2000. 

Anom ka beses naman nga nagdako 
ang damuluong nga pangopital ha- 
lin dekada 1980 (596 sang GDP) pa- 
dulong 29% sa subong. 

Sa atubang sini, hagmak ang 
padron sang pagmanupaktura kag 
agrikultura halin pa dekada 1950. 
Amuman, nagagamay ang isip sang 
gin-empleyo sa trabaho sang mga 
mamumugon. 

Ilabi nga ginalubong sang PDP 
2022-2028 ang pungsod sa grabe 
nga krisis. Ini tungod nga nabalay 
ang plano sa patakaran globalisa- 
syon nga rason sang malaparan nga 
kawad-on sang trabaho, kapigadu- 
hon kag wala sang pag-uswag sa 
nagligad nga apat ka dekada. 

Imbes nga pauswagon, pada- 
yon nga pagapatyon sang rehimen 
ang produktibo nga mga sektor sa 
ekonomiya, partikular ang agrikul- 
tura, paagi sa wala pugong nga im- 
portasyon. Wala ini sang may iha- 
tag nga suporta bisan sa subong 
nga produksyon. 

Pareho sang mga plano sa eko- 
nomiya sang nagligad nga mga 
reaksyunaryo nga rehimen, wala ini 
plano nga ihatag sa mga mamumu- 
gon ang makabuhi nga sweldo kag 
programa para sa reporma sa duta, 
pagpataas sang presyo sa pagbakal 
sang mga produkto pang-agrikultu- 
ra sang mga mangunguma kag iban 
pa nga kinahanglanon nga reporma 
para pataason ang kabuhi kag pala- 
ngabuhian sang mayorya sang mga 
Pilipino. a? 

NDFP consultant kag 4 pa, indi makatarunganon nga gin-aresto 


[ ndi makatarungan nga gin-aresto sang mga suldado kag pwersa sang Cri- 
minal Investigation and Detection group (CIDG) ang konsultant sang Na- 
tional Democratic Front of the Philippines (NDFP) para sa estoryahanay 
pangkalinong nga si Ruben Saluta, 75, kag iya nga asawa kag pareho nga re- 
bolusyonaryo nga si Presentacion Cordon Saluta, 63, upod na si Yvonne Losa- 
ria sa ila ginadayunan nga balay sa Doña Soledad, Barangay Labangal, Gene- 


ral Santos City sadtong Enero 30. 

Gindakop si Saluta base sa hi- 
mu-himo nga mga kaso sang pagpa- 
tay samtang si Presentacion kag 
Losaria ang ginpasakaan sang mga 
kaso nga rebelyon. Dugang diri, gi- 
napagwa sang mga pwersa sang es- 
tado nga nakuha sa ila ang anom ka 
matag-as nga kalibre sang armas, 
mga bala kag iban pa nga gamit mi- 
litar. Si Saluta ang tigulang na kag 
may yara sang chronic pulmonary 
disease. Pareho nga may hyperten- 
sion siya kag ang iya nga asawa. 

Sa Baguio City, gindakop sang 
mga pulis si Jennifer Awingan, isa 
ka tumandok sang Kalinga kag ka- 
tapo sang Cordillera People's Alli- 
ance (CPA) sa iya nga balay sa Ba- 
rangay Pinsao proper sadtong Ene- 
ro 30. Ginpasakaan siya, upod ang 
walo pa nga iban, sang himu-himo 
nga kaso sang rebelyon sa rehiyon 
sang Cordillera kag Ilocos. Kabahin 
sa mga ginkasohan sila ni Windel 
Bolinget kag Steve Tauli, pareho 
mga upisyal sang CPA, Sarah Abel- 
lon, Lourdes Gimenez, Florence 
Kang, mamalidha sang Northern 
Dispatch nga si Niño Oconer, kag 
sila ni Jovensio Tangbawan kag 
Salcedo Dumayom Dappay Jr. indi 
sila pwede nga magpyansa sa mga 
kaso nga ini. 


A 


#SaveSibuyan. Temporaryo nga napauntat sadtong Pebrero 4 
sang mga residente sang Sibuyan Island sa Romblon ang illegal 
kag makahalalit nga pagmina sang Altai Philippine Mining 
Corporation matapos ang halos 2 ka semana nga barikada sang 
pumuluyo. Nangibabaw ang pumuluyo bisan pa mapintas nga 
ginbungkag ang barikada sadtong Pebrero 3. 


Kampuhan sa Bacolod. Naglunsar sang 2 ka adlaw nga kampu- 
han ang mga mangunguma sang Negros sa atubang sang De- 
partment of Agriculture sa Bacolod City sadtong Enero 30-31 pa- 
ra iduso ang pagresolba sa madamo nga kaso sang kinagamo sa 
duta sa isla. Samtang yara sa kampuhan, nagtigayon sang pagpa- 
kig-dayalogo ang mga mangunguma sa mga upisyal sang DAR. 

Gin-aresto man sang mga pulis 
ang unyonista kag propesor sang UP 
Diliman nga si Prof. Melania Flores 
sandtong Pebrero 6. Ginpasakaan si- 
ya sang kaso nga "paglapas sa Social 
Security Law”. Base sa mga grupo, 
pagpang-ipit ini sa mga aktibista kag 
progresibo nga mga personahe. 

Samtang sadtong Enero 30, gin- 
sapubliko. sang Anti-Terrorism 
Council (ATC) ang pagtalana nga 
“terorista” kay Dr. Natividad Castro, 
kilala nga duktor nga ginpili nga 
magserbisyo sa mga komunidad sang 
Lumad kag mangunguma sa Minda- 
nao. Ang ATC ang grupo nga gintu- 
kod sa gahum sang Anti-Terror Law. 

Tuyo nga pagmasaker. Napa- 
tay si Danny Malinao sa tuyo nga 
pagmasaker sang 3rd Special Forces 
Battalion sa lima ka mangunguma sa 
Sityo Emerald, Diatagon, Lianga, 
Surigao Del Sur sadtong Enero 24. 
ang lima ang nagapangani sang utan 
sang ginpaulanan sang bala sang 
mga suldado. ginpagwa sang 3rd 
SFB nga isa ka engkwentro sa ha- 
ngaway sang banwa ang nahitabo. 

Paglapas sa makitawhanon nga 
laye. Nadakop sang mga suldado 
sang 85th IB ang pilason nga pulang 
hangaway nga si Jose Dela Cruz o Ka 
RC matapos ang isa ka inaway sa ba- 


rangay Huyon-uyon, San Francisco, 
Quezon sadtong Enero 29. ginparada 
siya nga daw isa ka tropeyo imbes 
nga kilalahon bilang bihag sang ina- 
way kag bulngon ang iya nga pilas. 

Atake sa mga komunidad. Gin- 
sulod sang halos 200 ka suldado 
sang 62nd IB ang Barangay Amun- 
tay, binalbagan, Negros Occidental 
kag mga barangay sang Talaon, Aya 
kag Cansumandig sa La Libertad, 
Negros Oriental halin sadtong Enero 
21 tubtob 27. Nalista diri ang nag- 
kalain-lain nga kaso sang paglapas 
sa tawhanon nga kinamatarung. 

Sa banwa sang La Libertad, tatlo 
ka beses nga pilit nga ginsulod kag 
ginpang-utingkay sang mga suldado 
ang balay sang mga tigulang nga mag- 
asawa nga sila ni Marting kag Roama 
Pedro sa Barangay Amuntay sadtong 
Enero 22 kag 23. Sa Barangay Aya, 
ginransak kag ginguba sang militar 
ang balay ni Dongkoy Pahayahay sad- 
tong Enero 26. Ginsulod man ang ba- 
lay sang mag-asawa nga Pecore sa 
Sityo Mambato, Barangay Talaon. 

Sadtong Pebrero 2, ginpahog nga 
utdan sang ulo sang 79th IB ang mga 
mangunguma nga sila ni Rex Lumayno 
kag Eric Opinggo sa Sityo Odiong, Ba- 
rangay Bandila, Toboso, Negros Occi- 
dental samtang iligal nga ginpreso. 

Samtang, ginransak sang mga 
suldado ang balay ni Toto Palay sa 
pareho nga barangay sang san-o 
lang kag ginpahog nga bombahan ini. 

Sadtong Enero 7, ginpahog sang 
militar ang sibilyan nga si Wendel 
Pasinabo nga utdan sang ulo. [as] 


Pagdumdom sa Masaker sa Mendiola. Nag- 
martsa sa Mendiola sa Manila ang mga grupo sang 
mangunguma kag iban pa nga demokratiko nga 
sektor sadtong Enero 22 para dumdumon ang ika- 
36 nga tuig sang kawala hustisya sa mga biktima 
kag wala sa gihapon sang reporma sa duta. 


Ibasura ang EDCA, MDT. Nagprotesta ang mga 
grupo nga kasumpong sang Bayan sadtong Pebre- 
ro 2 sa Quezon City agud pamatukan ang pagbisi- 
ta ni US Defense Sec. Lloyd Austin nga may katu- 
yuan nga padasigon kag padamuon ang pagtukod 
sang mga base militar sang US sa pilipinas. 


Kinamatarung sang mga mamumugon, 


pangapinan! 


G in-updan sang nagkalain-lain nga aktibidad sang mga unyon, 
asosasyon kag hugpong sang mga mamumugon ang ginpatiga- 
yon nga High Level Tripartite Mission (HLTM) sang International La- 
bour Organization (ILO) sa Pilipinas sadtong Enero 23-26. Katuyuan 
sang nasambit nga misyon nga imbestigahan ang mga paglapas sa ki- 
namatarung sang mga mamumugon sa pungsod. 


Ang HLTM ang ginlunsar mata- 
pos ginpanawagan sang mga ma- 
mumugon sadtong 2019 nga imbes- 
tigahan ang indi magnubo sa 380 ka 
kaso sang pagpang-atake sa mga 
unyonista, kag organisador. mata- 
pos ang sobra duha ka tuig nga 
paglikaw sang rehimen Duterte nga 
batunon ang HLTM, naduso nga 
madayon ini subong nga tuig. 

Sa record sang Center for Trade 
Union ang human Rights (CTUHR), 
indi magnubo sa 56 ka mamumugon 
ang ginpatay sa idalom sang rehi- 
men Duterte. Kabahin diri ang mga 
kaso sa Davao de Oro, Negros is- 
land, Bikol kag Southern Tagalog. 
Samtang, duha ka organisador sang 
mga mamumugon ang ginkuha sang 
mga pwersa sang estado kag tubtob 
subong wala pa nakit-an. Masobra 
30 ka unyon ang biktima sang mga 
armado nga pwersa sang estado 
kag sang NTF-Elcac sang red-tag- 
ging, pagpamahog kag pilit nga 
pagpahlin sa ila sentro nga unyon. 

Sa masobra anum na ka bulan ni 
Marcos Jr sa poder, may yara na sang 
29 ka kaso sang pagpamahug kag in- 
timidasyon sa mga mamumugon, apat 
ka kaso sang iligal nga pag-aresto kag 
pagpasaka sang himu-himo nga kaso. 
Nabalhag man ang kaso sang pagku- 
ha sa duha ka organisador sang mga 
mamumugon sa Cebu. Sa subong, 27 
ka unyonista kag tigpangapin sang ki- 
namatarung sang mamumugon ang 
napreso kag nagapangatubang sang 
mga himu-himo nga kaso. 


Paghiliusa kag hublag 
sang mga mamumugon 

Bag-o nag-abot ang upisyal 
sang ILO, ginpatigayon sang Kilu- 
sang Mayo Uno (KMU) ang mga kon- 
sultasyon sa mga mamumugon sa 

Visayas (Iloilo, Enero 5), Minda- 
nao (Davao, Enero 7) kag Luzon (La- 
guna, Enero 10). Ginpabakod sa mga 
pagtililipon nga ini ang pagpakig-isa 
nila sa imbestigasyon sang ILO. 

Kaangot sang misyon, gintukod 
ang All Philippine Trade Unions nga 
ginlakipan sang pinakadalagko nga 
sentro sang unyon pareho sang 
KMU, Federation of Free Workers, 
PSlink, Trade Union Congress of the 
Philippines, Partido 8Manggawa, 
Bukluran ng Manggagawang Pilipi- 
no, Sentro ng mga Nagkakaisa at 
Progresibong Manggagawa, Unyon 
ng mga Manggagawa sa Agrikultu- 
ra, All Workers Unity. 

Nagtipon man ang mga unyon 
sang mga tinawo sang gobyerno kag 
gintukod ang All Philippine Public 
Service Unions para iduso ang kina- 
matarung sa pag-unyon, benepisyo 
kag pagbasura sa kontraktwalisa- 
syon. Nag-ululupod diri ang indi mag- 
nubo sa 12 ka pungsodnon nga sentro 
nga unyon sa pampubliko nga sektor. 

Ginplastar naman sang mga 
mamumugon pang-ikaayong lawas 
sadtong Enero 22 ang ila nga 10 ka 
punto nga rekomendasyon agud ki- 
lalanon kag pangapinan ang ila mga 
kinamatarung. Ginduso naman sang 
mga manunudlo nga kilalanon ang 
ila nga kinamatarung sa pag-unyon 
kag dugang nga sweldo. 

Sunud-sunod nga protesta ang 
ginlunsar sang mga grupo sa pamu- 
gon sa pungsodnon nga upisina 
sang Department of Justice kag De- 
partment of labor and Employment 
sa Manila. Sa mismo nga adlaw sang 
pagsugod sang ILO-HLTM sadtong 
Enero 23, ginsugata sang hublag 
sang ginatos ka mga mamumugon 
ang delegasyon sini sa Makati City. 
Nagprotesta man ang mga mamu- 

mugon sa Bacolod City, Cebu City 
kag Davao City. 


Rekomendasyon sang misyon 

Matapos ang imbestigasyon, 
ginduso sang ILO ang gobyerno sang 
Pilipinas nga resolbahon ang mada- 
mo nga kaso sang ekstrahudisyal nga 
pagpamatay sa mga mamumugon 
kag pagpangidnap sa mga unyonista 
kag organisador. Hambal sa misyon, 
“dapat hatagan prayoridad ang kri- 
minal nga imbestigasyon kag... pag- 
pasabat.” Pwede man ini nga pangu- 
nahan sang isa ka komisyon nga gin- 
rekomenda sini nga tukuron. 

Ginsaway sang misyon ang pag- 
dalahig sang estado sa kahublagan 
sang mamumugon sa insurhensiya. 
Base sa ila, ini paglapas sa laye kag 
nagapaluntad sang kultura sang pa- 
turasak kag direkta nga nagalapas 
sa ila nga kinamatarung mag-unyon. 

Gin-engganyo man sini ang 
gubyerno sang pilipinas nga pabas- 
kugon ang mga makanismo sang 
mga ahensya sang gubyerno agud 
sigurohaon ang kaayuhan sang mga 
unyon kag pangapinan ang mga ki- 
namatarung sang pag-unyon. Da- 
pat man nga aksyonan ini sang 
gubyerno kag magpasa sang report 
sa maabot nga Hunyo 5. 

Ginkalipay sang All Philippine 
Trade Unions ang pagkilala sang ILO 
HLTM sa mga inagihan sang mga 
mamumugon kag unyon sa pungsod. 
Hambal pa sini, ilabi pa nila nga pa- 
baskugon ang paghiliusa sang mga 
unyon kag mamumugon agud iduso 
sa gubyerno ang pagkilala sa ila nga 
mga kinamatarung, trabaho kag 
sweldo. Pagabantayan nila tubtob 
sa adlaw nga gin-ayo sang ILO nga 
pagreport ang gubyerno sa ila. ŒW 

SA 


MALIP-OT NGA P U LO N G 


P155,929 


kada isa 


0,093 


lang ang rehistrado nga 
guidance counselor para sa 
28 milyon nga 
estudyante. 


Halin sa: Department of Education 


sobra nga presyo sang mga kamera 
ang ginbakal sang DepEd, nga kon 
baklon sa online ukon sa ordinaryo 
nga balaligyaan ang nagabili lang 
sang P21,999. 


Justicefor23Moro 


Ginpanawagan sang 
pumuluyo nga Moro 


582 milyon 


ang ginpromisa sang US para sa mga Morong brutal na ginpatay 


sa papet nga rehimen ni Marcos para sang mga pulis sa palpak nga operasyon 


“padasigon” ang pagtukod sa una nga 
lima ka base militar sini sa Pilipinas 
suno sa EDCA. 


[9 ka adlaw 


lang ang kinahanglan agud i-abswelto si Juan 


Jose Remulla Ill, bata ni Justice Sec. Jesus 
Crispin Remulla, sa kaso nga pagbaligya sa 
iligal nga droga. 


PEBRERO 4, 1899 


nag-ibwal ang gyera 
Pilipino-Amerikano, 


sang SAF sadtong Enero 25, 2015 sa 
Mamasapano, Maguindanao. 


Halin sa: Moro Consensus Group 


6 ka tuig 


nga napriso si Former Sen. Leila de 
Lima sa pareho nga kaso, sa pihak sa 
kawad-on sang ebidensya kag pag-atras 
sa mga testigo batuk sa iya. 


2 milyon 
kag ha 


sang ginpalukpan sa San Juan sang Kolonyal nga 
mga suldado Amerikano ang mga Pilipino nga 
hangaway kontra sa dumuluong manugsakop. 


batuk sa plano nga patas-an ang edad 
sa pagretiro halin sa 62 tubtob 64. 

Papuli-on ang mga gin-abuso nga mga migrante, 
pamatukan ang labor export policy 


i si Sally sa mga migrante nga mamumugon nga bag-o lang naka-abot 
halin sa Kuwait. Bag-o magpauli, pila ka panahon siya nga nagtinir sa isa 
ka “shelter” o pasilidad sang embahada sang Pilipinas nga gintukod agud sa- 
lu-on ang mga biktima sang human trafficking samtang ginaproseso ang ila 
nga pagpauli sa Pilipinas. Nagpauli si Sally nga wala, tungod bisan ka-isa wala 


siya ginsweldohan sang iya nga amu. 


Masobra 400 ka migrante ang 
yara sa shelter sang embahada sang 
Pilipinas sa Kuwait, base kay Sally. 
Hinay kaayo ang proseso sang pag- 
papuli, hambal niya, kag nagaginu- 
tok na nga pareho sang mga ginpre- 
so nga sapat ang mga migrante did- 
to. Madamu sa ila ang nagamasakit 
tungod sa indi makitawhanon nga 
kundisyon sang shelter. Luwas sa 
mga yara sa shelter, madamo nga 
migranteng Pilipino pa ang yara sa 
mga presohan sang Kuwait tungod 
sa paglayas nila sa ila mga amu kag 
iban pa nga paglapas sa mga siste- 
ma nga kafala. 

Nag-atubang si Sally sa isa ka 
press conference sang grupo nga 
Migrante kag mga tawong simbahan 
sadtong Enero 27 matapos mag-gwa 
ang balita bahin sa brutal nga pag- 
patay sa isa naman ka Pilipina nga 
timbang sadtong Enero 18. Ginhi- 
muslan kag ginpatay sang bata sang 
iya amu si Jullebee Ranara, 35-an- 
yos. Ginsunog kag ginhaboy ang iya 
nga lawas sa disyerto. 

Sa atubang sang mga kamera 
kag mikropono, nagapakuno-kuno 
nga todo-bubo ang suporta sang es- 
tado, halin sa presidente tubtob sa 
Department of Migrant Workers kag 
OWWA. Sa likod sini, libu-libo pa 
nga mga migranteng Pilipino ang 
ginpabay-an sang estado sa brutal 
kag di makitawhnon nga mga kundi- 
syon sa pagtrabaho sa Middle East. 
Halin sang 2017, nakalista na sang 
6,000 ka kaso sang pagpang-abuso 
sa mga Pilipino nga mamumugon 
ang nalista sa Kuwait. Naglab-ot 
naman sa 126 ang ginpatay nga 
mga Pilipino diri halin sang 2016. 
kabahin diri sila ni Joanna Daniela 
Demafelis (2018), Constancia Lago 

dayag (2019), kag Jeanelyn Vil- 
laverde (2019). 

Suno sa United Methodist 
Church, halin sang nabalita ang 
pagpatay kay Ranara, indi magnubo 
sa 10 nga sang una nagatrabaho 
nga timbang sa Kuwait nga biktima 
man sang pagpanghimulos ang nag- 
palapit sa ila nga upisina. Nakapauli 
man sila nga buhi sa Pilipinas, bisan 
isa sa ila wala gid nakabaton sang 
anuman nga bulig halin sa gubyerno. 

Sa tantya sang grupo nga Mig- 
rante, naglab-ot sa 15 milyon nga 
Pilipino ang yara sa tabok sang da- 
gat. Nagapadala ang mga Overseas 
Filipino Workers (OFW) sang mga 
remitans nga nagabug-os sang 8.9% 
sang gross domestic product o GDP. 
Mayorya sa ila ang kababaen- 
han(59.6%) pero mas gamay ang ila 
mapadala nga remitans (44.47%) 
tungod kalabanan manubo nga klase 
kag barat ang ila sweldo. Madamo 
sa ila ang mga timbang kag pipila 
ang mga tigpaninlo ukon tindera. 

Sa Middle East, pinakadaku ang 
isip sang mga Pilipino nga mamumu- 
gon sa Saudi Arabia, sunod ang sa 
United Arab Emirates, Kuwait kag 
Qatar. Sa mga pungsod nga ini, pa- 
reho sa tanan nga mga estado sa 
rehiyon luwas lang sa Iraq, naga- 
luntad ang sistema nga kafala. Kila- 
la man ang sistema nga ini bilang 
“sponsorship system”, kung sa diin 
ginatugutan sang estado ang mga 
indibidwal o kumpaniya nga direkta 
nga magkuha sang mga dumuluong 
nga empleyado. Sabat tanan sang 
naga-empleyo ang gasto sang 
kontraktwal nga mamumugon. Ka- 
baylo sini, uyat niya indi lang ang 
palangabuhian, kundi pati ang ka- 
buhi sang trabahador. Ginadumilian 

sa mga migrante nga kontraktwal 
ang magbalhin sang trabaho, 
ginadumili man sa iya nga basta- 
basta na lang maghalin kag mag- 
pauli. 

Resulta sang sistema nga ini, 
naga-eksperyensya ang mga mamu- 
mugon nga migrante sang manubo 
nga sweldo, indi makitawhanon nga 
kundisyon sa pagtrabaho, sari-sari 
nga pagpang-abuso kag makahilid- 
lis nga mga krimen. Lapnagon ang 
pagpamintas batuk sa mga mamu- 
mugon nga kababaenhan, kabahin 
na ang pagpanghimulos. Sa aktwal, 
nagserbi nga moderno nga pagpa- 
ngulipon ang kafala. 

Sadtong 2022, sa halos 6,000 
nga kaso sang pagpanakit kag abu- 
so batuk sa mga mamumugon nga 
migrante nga narekord sa PSA, 
5,201 ang halin sa Middle East. Ya- 
ra sa 200 lang sa mga ini ang na- 
pasaka sa mga korte. 


Ginabaligya nga pareho 
sang karne 

Indi lang ang sistema nga 
kafala kag kriminal kag abusado 
nga mga amo ang may sala sa ma- 
kalulu-oy nga kahimtangan sang 
mga mamumugon nga kontraktwal 
sa luwas sang pungsod. May sala 
man ang reaksyunaryo nga estado 
sang Pilipinas nga nag-deregularisa 
sa proseso sang pagpadala sang 
mga mamumugon kag pagsalig sa 
mga pribado nga ahensya sang pa- 
mugon ang pag-monitor kag pag- 
pasiguro sa ila nga kaayuhan. Ma- 
kapila ka beses na man nga napa- 
matud-an ang kainutil sang mga 
upisyal sang mga embahada sang 
gubyerno sa pagsalo sa mga mig- 
rante nga nagapangayo sang bulig. 

Pinakamadaku nga kasal-anan 
sang estado ang labor export policy 
kung sa diin ginabaligya ang mga 
mamumugon nga Pilipino nga “pa- 
reho sang karne” sa internasyunal 
nga merkado sa pamugon. ginahi- 

Gen. Durante kag 1001st IBde, 
berdugo sang Davao 


[ ndi na nakalikaw ang militar kag pulis sa krimen ni 
Brig.Gen. Jesus Durante III, kumander sang 
1001st IBde, matapos nagpalayag sa publiko nga ang 
ebidensya nga ginpapatay niya si Yvonne Chua-Plaza, 
isa ka babaye nga negosyante. Mismo ang lima ka 
elemento sang 1001st IBde nga imbolbado sa pagpatay 
amo ang nagtudlo sa iya bilang utok sang krimen. 
Gintiro si Chua-Plaza sa atubang sang ginapuy-an niya 
nga balay sadtong Disyembre 30, 2022. 


Luwas kay Durante, ginpanga- 
lanan nga imbolbado sa krimen ang 
bise kumander niya nga si Colonel 
Michael Licyayo kag lima pa ka 
suldado. Bag-o sini, ginpagwa sang 
mga pamilya kag abyan ni Chua- 
Plaza ang baylohanay sang men- 
sahe sa telepono sa tunga niya kag 
ni Durante, amuman ang mga 
laragway sang negosyante nga 
bugbog ang nawong kag mga but- 
kon. Sa mga mensahe niya, direkta 
niya nga ginpangalanan si Durante 
ang nagkastigo sa iya. 

Kabahin sa mga post ni Chua- 
Plaza ang pamahog nga ilapta niya 
ang matuod nga estorya sa pag- 
patay sang militar sa ila ni Menardo 
Villanueva (Ka Bok) kag Chad Booc. 
Hambal niya, madamu siya sang 
ebidensya sa ginhimo mismo ni 
Durante kay Villanueva kag Booc. 
Ginlakipan niya sang laragway ni Ka 
Bok ang iya nga post kag madamo 
pa siya sang pareho nga laragway. 

mo ini sang estado agud masigpot 
ang maksimum nga remitans nga 
igapadala nila. Base sa Migrante, 
ginatulod sang estado and deregu- 
lasyon sang deployment agud ipabi- 
lin nga “competitive” ukon ibaligya 
ang mga mamumugon. Hambal pa 
sini, integrado sa patakaran nga ini 
ang pag-antus sang mga timbang sa 
ila kahimtangan kung sa diin gina- 
patigayon sini ang mga mamumu- 
gon bisan sa abusado nga amu kag 
ginapasa ang obligasyon nga serbi- 
syo sa mga recruitment agency sa 

Gintalana si Durante bilang 
kumander sang 1001st IBde sad- 
tong Agosto 2021, matapos siya 
magserbe bilang hepe sang Presi- 
dential Security Group sang sadto 
presidente nga si Rodrigo Duterte. 
bag-o sini, nagserbe siya nga 1st 
Scout Ranger Battalion, kag hepe 
man sang Task Force Davao. 


Berdugo nga butigon 

Sadtong Pebrero 24, 2022, 
ginpabugal ni Durante ang pagpaty 
sang 1001st |IBde sa mga 
manunudlo nga sila Chad Booc kag 
Gelejurain Ngujo, upod ang mga 
sibilyan nga sila ni Elgyn Balonga, 
Tirso Ahar kag Robert Aragon sa 
New Bataan, Davao de Oro. 
Ginatum-ok ni Durante nga napatay 
ang lima sa isa ka engkwentro, 
bisan pa nga ginpanginwala na sang 
lokal nga yunit sang hangaway nga 
may nahitabo nga inaway sa lugar. 
Nag-gwa sa awtopsiya sa bangkay 


panahon nga sila ang gina-ipit, gi- 
nasakit ukon ginahanaan nga pat- 
yon. 

Kada adlaw, masobra 6,000 Pi- 
lipino ang nagagwa sa pungsod pa- 
ra magtrabaho. Samtang gadaku 
nga gadako ang ila kadamuon, na- 
gagamay naman ang ikasarang kag 
interes sang estado nga protekta- 
ran sila. 

Ginakondinar sang Migrante ang 
patakaran sang labor export kag pa- 
nawagan nga ibasura ini. Sa baylo 
nga ibaligya ang mga mamumugon, 
dapat hinanali nga balayon sang es- 


ni Booc nga hungod siya nga gin- 
patay. 

Si Durante man ang nag- 
anunsyo sa mga kabutigan nga 
napatay sa mga engkwentro ang 
tatlo ka mga kadre sang Partido sa 
Southern Mindanao Region sadtong 
2022. 

Isa diri si Villanueva sa gina- 
hambal niya nga napatay sa Bara- 
ngay Libudon sa Mabini, Davao de 
Oro sadtong Enero 5, 2022. Ang ma- 
tuod, Disyembre 2021 pa uyat sang 
1001st IBde si Villanueva. gintago 
kag gintortyur siya bag-o ginpatay 
kag ginpagwa sang patay na. Ginpa- 
tay man sang mga berdugo si Sandra 
Reyes (Ka Kaye) nga ginatantya 
nadakop kadungan ni Ka Bok. 

Isa pa ka makasilidni nga kaso 
ni Durante kag sang 1001st IBde 
ang pagkuha, pagtago kag sa ulihi 
hungod nga pagpatay kay Ezequiel 
Daguman (Ka Rey) sadtong Marso 
2022. [as 


tado ang pangmalawigon nga prog- 
rama sang reintegrasyon sa mga ma- 
mumugon. Lubos nga mapuslan sang 
mga pungsod ang mga ikasarang kag 
kusog-pangabudlay sang mga nars, 
titser, caregiver, kag madamo pa nga 
iban nga napilitan magtrabaho sa 
iban nga pungsod. Kadungan sini, 
dapat hinanali nga mapapauli ang 
tanan nga mga mamumugon nga 
kontraktwal nga naga-antus subong 
sa iban nga pungsod kag angkunon 
ang hustisya para sa tanan nga mga 
biktima sang pagpamintas, pagpang- 
abuso kag pagpatay. [as] 

Armado nga pagbato sa Myanmar, nagasingki 


N agasingki ang armado nga pagbato sang pumuluyo sang Myanmar batuk 
sa pagpang-atake militar samtang manogsulod sa ikatatlo nga tuig sang 


brutal nga paghari sini. 

Sadtong Pebrero 1, ginbalita 
nga naglab-ot sa 43 ka armado nga 
pwersa sang hunta ang napatay sa 
mga rehiyon sang Mandalay, Saga- 
ing kag Magwe, sa sulod lamang 
sang tatlo ka adlaw. 

Upod na diri ang ila nga kuman- 
der sang Tatmadaw nga gin-ambus 
sa haywey sang banwa sang Shwebo, 
rehiyon sang Sagaing, gamit ang mga 
landmine. Sa pagpakighinun-anon sa 
isa ka hangaway nga nagpatigayon 
sang ambus, naggamit sila sang mga 
landmine nga sila mismo ang naghi- 
mo. Bisan pa delikado ang operasyon 
tungod kinahanglanon nila nga mag- 
dikit sa kampo nga pwersa-batalyon, 
natigayon sang 11-katawo nga tim 
ang opensiba agud patyon ang hun- 
ta. Trese ka pwersa sang hunta ang 
napatay kag anom ang napilasan. 

Lima pa ka pwersa sang hunta sa 
banwa sang Ayadaw sa pareho nga 
rehiyon ang napatay matapos ginhu- 
logan sang bomba ang ila nga tsek- 
poynt kag detatsment gamit ang isa 
ka drone. Isa ka tim nga may apat- 


katawo ang nagtigayon sang drone 
strike nga naghulog sang walo ka 
bomba. Luwas sa lima ka patay, 10 ka 
pwersa pa sang hunta ang napilasan. 
Sa Sagaing gihapon, duha ka 
pwersa sang hunta ang napatay kag 
madamo ang napilasan sa tatlo ka ha- 
mulag nga reyd sa detatsment kag is- 
tasyon sang pulis. Duha pa ang napa- 
tay kag madamo ang napilasan sang 
gin-ambus sang mga armado nga pu- 
muluyo ang 60-katawo nga yunit sang 
Tatmadaw sang 18 ka landmine. Mga 
landmine man ang gingamit sang mga 
armado nga pumuluyo sa mga opera- 
syon sini sa Magwe kag Mandalay. 
Samtang, tuso nga ginpalawig 
sang hunta militar ang paghari sini 
sang dugang nga anom ka bulan. 
Bisan pa, sa ginpromisa sini nga 
magalunsar sang eleksyon agud li- 
wat nga tukuron ang sibilyan nga 
gubyerno isa ka tuig matapos mag- 
kudeta para agawon ang estado nga 
poder sadtong Pebrero 1, 2021. 
Ginpwesto sang kudeta nga ini 
sa gahum si Gen. Min Ang Hlaing, 


Pasidungog sang CPI (Maoist) : Ka Joma, 
proletaryong internasyunalista 


BILANG PASIDUNGOG kag pagkilala sa mga kontribusyon ni Kaupod Jose Maria 
Sison sa internasyunal nga kahublagan komunista, ginpangunahan sang Com- 
munist Party of India (Maoist) ang “ Adlaw sa Pagpasidungog kay Kaupod Jo- 
ma” sadtong Enero 16. Nagtilipon ang mga myembro sang CPI (Maoist) , mga 
hangaway sang People's Liberation Guerilla Army (PLGA) kag mga myembro 
sang rebolusyonaryo nga organisasyon sa India agud saulogon si Ka Joma. 

Bitbit ang dalagku nga streymers nga pula, mga plakard kag pula nga 
bandera, nagmartsa ang gatusan ka pumuluyo kag mga hangaway Indiano sa 
isa ka wala gintumod nga komunidad. Kalabanan sa ila ang mga tumanduk sa 
India kag pamilya nga halin sa komunidad sa baseng masa sang PLA kag CPI 
(Maoist). Nagaunod ang mga streymers kag plakard nila sang tinaga nga: 
“Pula nga saludo Ka Joma!” Nakapormasyon man ang mga hangaway sang 
PLGA kag taas kamao ginasaludohan si Ka Joma. Nagpahayag man sang pa- 
kig-isa ang iban nga mga rebolusyonaryo kag partido komunista kag organi- 
sasyon sa Adlaw sang pagdumdom. 

Antes pa sini, madamu na daan sang internasyunal nga organisasyon ang 
nagakilala kay Ka Joma sang siya ang nagpanaw. Ginasaludohan siya sang 
kadam-an nga organisasyon sa iya kontribusyon sa pagsulong sa internasyu- 
nal nga kahublagan komunista kag pagpadayon sang kontra-imperyalismo 
nga kahublagan sa bug-os kalibutan. 

Pebrero 7, 2023 


ang nanguna sa kudeta. Liwat nga 
ginpreso sang militar si Aung San 
Suu Kyi nga sadto nagatindog nga 
lider sang sibilyan nga gubyerno. 

Bisan pa ilunsar ang eleksyon, 
nagakabalaka ang kadam-an nga 
gamiton lamang ini sang hunta 
agud himuon nga lehitimo ang pag- 
hari militar. Ini tungod ginhusgaran 
sini ang karibal nga si Aung San 
Suu Kyi sang pagkapreso sang tub- 
tob 33 ka tuig sa mga kaso nga gin- 
pasaka sang hunta batuk sa iya. 
Gindihon ang mga silot sa mga li- 
kom kag maanomalya nga pagtaral. 

Sa idalom sang brutal nga hunta 
militar, nakasumalang sang grabe 
nga terorismo kag pagpang-ipit ang 
pumuluyo sang Myanmar. Sa nagli- 
gad nga duha ka tuig, halos 3,000 si- 
bilyan ang ginpatay sang hunta, kala- 
banan mga matawhay nga nagapro- 
testa. Masobra 18,000 ang ginpreso 
tungod sa ila pagpamatuk sa kudeta 
kag pagduso nga ibalik ang ginpili nga 
upisyal sa pwesto kag ang mga kina- 
matarung sibil sang pumuluyo. 

Sa kaumhan, lapnagon ang pag- 
panghulog sang bomba halin sa kaha- 
waan nga nagpatay pati sa mga bata 
kag mga tigulang. Kabahin sa pinaka- 
mabaskog ang pagbomba sang Tat- 
madaw sa isa ka eskwelahan sadtong 
Setyembre 2022 nga nagpatay sa indi 
magnubo sa 11 ka bata nga estud- 
yante. Ginsundan ini sang pagbomba 
sa isa ka konsyierto sang mga tuman- 
dok nga Kachin nga nagpatay sa 50 
katawo kag nagpilas sa 70 iban pa. 

Lapnagon man ang pagpangsu- 
nog sang kabalayan kag pagpalayas 
sa mga komunidad. Libu-libo nga pu- 
muluyo, kalabanan halin sa pungsod- 
non nga minorya, ang napilitan nga 
magtabok sa mga dulunan padulong 
sa Thailand kag India para magsang- 
twaryo. Sa pihak sang makasilidni 
nga paglapas sang hunta sa mga 
tawhanon nga kinamatarung kag in- 
ternasyunal nga makitawhanon nga 
laye, padayon ini nga ginasuportahan 
sang mga imperyalista nga korpora- 
syon, kabahin ang dalagku nga kum- 
paniya sang gatong nga Total. |as] 


ANG BAYAN 


